ΓΡΑΠΤΗ ΕΡΩΤΗΣΗ E-2538/99

υποβολή: Ilda Figueiredo (GUE/NGL) προς την Επιτροπή

(4 Ιανουαρίου 2000)

Θέμα: Ηπέρβαση της γαλακτοκομικής ποσόστωσης στην Αυτόνομη Περιοχή των Αζορών

Ο τομέας του γάλακτος έχει στρατηγική σημασία για την Αυτόνομη Περιοχή των Αζορών. Ο εν λόγω τομέας αντιπροσωπεύει περίπου το 80 % της ακαθάριστης γεωργικής παραγωγής της περιοχής, το 25 % των παραδόσεων και πάνω από το 13 % του συνόλου των παραγωγών σε εθνικό επίπεδο. Αυτή τη στιγμή, ο τομέας αριθμεί πάνω από 5000 παραγωγούς. Ο εν λόγω τομέας έχει επίσης σημασία για την ανάπτυξη των οικονομικών δραστηριοτήτων που δημιουργούν απασχόληση, σε μία περιοχή η οποία πληρώνει το τίμημα του νησιωτικού της χαρακτήρα, απολαύει ενός καθεστώτος εξόχως απόκεντρης περιοχής, ενώ αντιπροσωπεύει μόλις το 0,03 % της ευρωπαϊκής παραγωγής.

Στο πλαίσιο αυτό, ο τομέας επωφελήθηκε από κάποιες επενδύσεις και κατόρθωσε έτσι να αυξήσει την ετήσια παραγωγή του" αυτός ήταν και ο μόνος τρόπος για τους παραγωγούς να εξασφαλίσουν ένα ελάχιστο εισόδημα, λόγω της σχετικής πτώσης των τιμών παραγωγού κατά τη διάρκεια της τελευταίας δεκαετίας. Για την τρέχουσα περίοδο εμπορίας, όλα δείχνουν ότι η εσωτερική ποσόστωση που εφαρμόζεται για τις Αζόρες έχει ήδη ξεπεραστεί, ενώ προβλέπεται ότι θα ξεπεραστεί και η εθνική ποσόστωση, γεγονός το οποίο δεν θα πρέπει να επιβαρύνει τους παραγωγούς που, στην πλειοψηφία τους, είναι μικρές οικογενειακές εκμεταλλεύσεις.

χονταςπόψη τη Συνθήκη του μστερνταμ για το καθεστώς των Αζορών ως εξόχως απόκεντρης περιοχής, θα μπορούσε άραγε η Επιτροπή να αναφέρει ποια μέτρα σκοπεύει να λάβει, σε κοινοτική κλίμακα, προκειμένου να διασφαλίσει ότι οι παραγωγοί δεν θαποστούν αρνητικές συνέπειες;

Απάντηση του κ. Fischler εξ ονόματος της Επιτροπής

(4 Φεβρουαρίου 2000)

Η Επιτροπή γνωρίζει πόσο σημαντική είναι η παραγωγή γάλακτος στις Αζόρες. Εξάλλου, η εθνική ποσόστωση της Πορτογαλίας που καθορίστηκε το 1991 αντικατοπτρίζει τη σπουδαιότητα αυτή και έτσι κατέστη δυνατή η αύξηση της παραγωγής γάλακτος στις Αζόρες κάθε έτος μέχρι σήμερα, όπως το αναγνωρίζει το Αξιότιμο Μέλος του Κοινοβουλίου. Συνεπώς, η Επιτροπή θεωρεί ότι το Συμβούλιο έλαβεπόψη του τη στρατηγική σημασία του τομέα του γάλακτος για την περιφέρεια των Αζορών και δεν μπορεί να προβλέψει νέα πρόταση για τις Αζόρες λαμβανομένουπόψη ότι το Συμβούλιο αποφάσισε τον Μάιο 1999 με τον κανονισμό (ΕΚ) αριθ. 1256/1999 του Συμβουλίου της 17ης Μαΐου 1999 για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής συνεισφοράς στον τομέα του γάλακτος και των γαλακτοκομικών προϊόντων(1), τη συνέχιση του καθεστώτος των ποσοστώσεων γάλακτος και τον καθορισμό ποσοστώσεων των κρατών μελών μέχρι το 2008. Κρίνεται σκόπιμο επίσης ναπενθυμιστεί ότι η απόφαση αυτή στο πλαίσιο του προγράμματος δράσης 2000 είναι το αποτέλεσμα μακροχρόνιων συζητήσεων και ευαίσθητης ισορροπίας στα πλαίσια του Συμβουλίου μεταξύ των θεμιτών αιτημάτων όλων των κρατών μελών, της πτώσης των θεσμικών τιμών και της έναρξης ισχύος τους το 2005. Εάν οι προβλέψειςπέρβασης της εθνικής ποσόστωσης επιβεβαιωθούν, η Πορτογαλία μπορεί να εφαρμόσει τα διαρθρωτικά μέτρα που προβλέπονται από την κοινοτική νομοθεσία για να εξασφαλίσει την ίση μεταχείριση των σχετικών παραγωγών.

(1) ΕΕ L 160 της 26.6.1999.